  Майя Бывальцева Удмуртиын коронавирусэн висисьёслэн лыдзы ялан йылэ. 24-тӥ инвожолы Удмуртиын 68 выль черлан учыръёс пусъемын. Висьыны усемъёс пӧлын 14 аресозь вить пиналъёс но 65 ареслэсь бадӟым 12 адямиос. Со сярысь элькунысь оперативной штаб ивортӥз. Диагноззы Ижкарын 27 улӥсьёслэн зэмаз, Глазкарын, Можгаын – быдэн 10, Сарапулын – укмыс, Ува ёросын – вить, Балезино ёросын – ньыль, Дэри ёросын – куинь. 40 адями висёнэз вормиз. Кык мурт кулӥз: кышномуртлы 82 арес вал, воргоронлы – 56 Туннэ нуналлы Удмуртиын коронавирусэн черлан 35 сюрс 215 учыр лабораториосын зэматэмын. 31 сюрс 940 адями йӧназ, 475 мурт кулӥз. Али 60-эзлэн висисьёслэн тазалыксы секыт. Берло нуналскын элькунын коронавирус инфекцилы 5 сюрс 388 эскеронъёс ортчытӥзы. Коронавируслэсь прививка 155 сюрс 594 адями пуктӥз, со пӧлысь 127 сюрс 560 мурт - кыксэ ик компонетсэ. Тодэ вайытом, 23-тӥ инвожолы 59 выль висисьёсты пусйизы вал.  Тегъёс: Тазалык Ижкар висён Удмуртия коронавирус  